F. Petrák, poslanec: (2001-12-11):
J. Migaš, predseda NR SR: Nech sa páči, prezentujme sa a hlasujme. Hlasujeme o pridelení výborom, o určení lehoty. Hlasujeme. (Hlasovanie.) Prítomných je 90 poslancov, za 80, proti nikto, zdržalo sa 9, nehlasoval 1. Konštatujem, že Národná rada pridelila návrh zákona výborom, určila gestorský výbor a lehotu na prerokovanie návrhu zákona v druhom čítaní. Ďakujem, pán spravodajca. Pán poslanec Palko nemá kartu, nech sa páči, chvíľu počkajme. Vystavte náhradnú kartu pánu poslancovi a budeme pokračovať v hlasovaní. Ďalej budeme hlasovať o tlači 1242. Ešte raz opakujem. Budeme hlasovať o tlači 1242 a ide o daňové orgány. Počkáme, kým pánovi poslancovi Palkovi vystavia náhradnú kartu a potom budeme pokračovať v hlasovaní. Tak môžeme pokračovať. Nasleduje hlasovanie , ako som už povedal, o vládnom návrhu zákona, ktorým sa mení a dopĺňa zákon č. 150/2001 Z. z. o daňových orgánoch a ktorým sa mení a dopĺňa zákon č. 440/2000 Z. z. o správach finančnej kontroly a ktorým sa menia a dopĺňa niektoré ďalšie zákony, tlač 1242 , v prvom čítaní. Spravodajcom je pán poslanec Maňka. Prvé hlasovanie. Nech sa páči, pán spravodajca. V. Maňka, poslanec: Ďakujem, pán predseda. V rozprave vystúpil pán poslanec Tatár, ktorý požiadal, aby sa hlasovalo, aby snemovňa vrátila návrh zákona predkladateľovi na dopracovanie. Toto vlastne zdôvodnil § 73 ods. 3 písm. a) rokovacieho poriadku, čiže je potrebné, aby sme dali najskôr hlasovať o tomto návrhu, ktorým pán poslanec Tatár navrhuje vrátiť návrh zákona predkladateľovi na dopracovanie. J. Migaš, predseda NR SR: Čiže najprv budeme hlasovať o návrhu pána poslanca Tatára. Hlasujeme, hlasujeme o návrhu pána poslanca Tatára. Hlasujeme o návrhu pána poslanca Tatára, aby sa nepokračovalo v rokovaní o tomto návrhu zákona. Hlasujeme. (Hlasovanie.) Prítomných je 98 poslancov, za 42, proti 31, zdržalo sa 23, nehlasovali 2. Tento návrh sme neschválili. Čiže pokračujeme v hlasovaní podľa § 73 ods. 3 zákona o rokovacom poriadku. Nech sa páči. V. Maňka, poslanec: Odporúčam, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že odporučí tento návrh prerokovať v druhom čítaní. Prosím o tomto návrhu dať hlasovať, pán predseda. J. Migaš, predseda NR SR: Prezentujme sa a hlasujme. Hlasujeme, aby sme uvedený zákon prerokovali v druhom čítaní. (Hlasovanie.) Prítomných je 98 poslancov, za 53, proti 22, zdržalo sa 22, nehlasoval 1. Konštatujem, že sme tento návrh schválili. Nech sa páči, druhé hlasovanie, pán spravodajca, druhé hlasovanie. V. Maňka, poslanec: Súčasne odporúčam, aby v zmysle § 74 ods. 1 zákona o rokovacom poriadku v súlade s rozhodnutím predsedu Národnej rady Slovenskej republiky č. 1370 zo dňa 12. novembra 2001 Národná rada pridelila v druhom čítaní na prerokovanie tento návrh výborom: výboru pre financie, rozpočet a menu, ústavnoprávnemu výboru a výboru pre obranu a bezpečnosť. Za gestorský výbor navrhujeme výbor pre financie, rozpočet a menu. Zároveň odporúčam, aby výbory uvedený návrh prerokovali v termíne do 22. januára 2002 a gestorský výbor do 24. januára 2002. Prosím o mojom návrhu, vážený pán predseda, dať hlasovať. J. Migaš, predseda NR SR: Prezentujme sa a hlasujme. Hlasujeme o pridelení výborom a určenie lehoty na prerokovanie tohto zákona. (Hlasovanie.) Prítomných je 95 poslancov, za 68, proti 2, zdržalo sa 22, nehlasovali 3. Konštatujem, že Národná rada pridelila návrh zákona výborom, určila gestorský výbor a lehotu výborom na prerokovanie návrhu zákona v druhom čítaní. Teraz by sme mali hlasovať v tajnom hlasovaní o vymenovaní viceguvernéra Národnej banky Slovenska, ale najskôr prejdime verejné hlasovania a na záver týchto hlasovaní by sme uskutočnili tajné hlasovanie o viceguvernérovi Národnej banky. Čiže pokračujeme hlasovaním o vládnom návrhu zákona o dohľade nad finančným trhom a o zmene a doplnení niektorých zákonov , tlač 1180, v druhom čítaní. Pán poslanec Maňka, nech sa páči, znova zaujmite post spravodajcu a budeme hlasovať o tomto vládnom návrhu zákona. Nech sa páči, uveďte hlasovanie prvé a potom druhé. To je v druhom čítaní, druhé a tretie, nech sa páči. V. Maňka, poslanec: Budeme najprv hlasovať o bodoch zo spoločnej správy, pričom budeme hlasovať takým spôsob, že najskôr budeme hlasovať o bodoch č. 1, 2, 3 a 4 spoločne, ktoré gestorský výbor odporúča neschváliť. J. Migaš, predseda NR SR: Vážené pani poslankyne, vážení poslanci, prezentujme sa a hlasujeme o bodoch 1, 2, 3, 4 s tým, že gestorský výbor odporúča tieto body neschváliť. Chcem vám pripomenúť, že hlasujeme o vládnom návrhu zákona o dohľade nad finančným trhom a o zmene a doplnení niektorých zákonov, tlač 1180, druhé čítanie. (Hlasovanie.) Prítomných je 77 poslancov, za 10, proti 41, zdržalo sa 18, nehlasovali 8. Konštatujem, že sme tieto návrhy neschválili. Ďalej. V. Maňka, poslanec: Budeme hlasovať o bodoch zo spoločnej správy č. 5 až 53 a o bode 55 s odporučením gestorského výboru schváliť ich. J. Migaš, predseda NR SR: Čiže zopakujem, pani poslankyne, páni poslanci, hlasujeme o bodoch 5 až 53 vrátane bodu 55 s odporučením gestorského výboru tieto body schváliť. Prezentujme sa a hlasujme. Hlasujeme o bodoch 5 až 53 vrátane bodu 55 s odporúčaním gestorského výboru tieto body schváliť. Hlasujeme o tlači 1180. (Hlasovanie.) Prítomných je 94 poslancov, za 89, proti 1, zdržali sa 3, nehlasoval 1. Tieto návrhy sme schválili. Ďalej, pán spravodajca. V. Maňka, poslanec: Budeme osobitne hlasovať o bode č. 54 zo spoločnej správy z dvoch dôvodov. Jeden, že si to vyhradil pán poslanec Tatár, ktorý vystúpil v rozprave. Tu musím povedať skutočnosť, že gestorský výbor odporúča neschváliť, navrhovateľ a predkladateľ zákona odporúča schváliť. Čiže dáme hlasovať o bode č. 54. J. Migaš, predseda NR SR: Panie poslankyne, kým pustím hlasovanie, najskôr vám poviem o čom... hlasujeme o bode č. 54 s tým, že gestorský výbor odporučil tento bod neschváliť, ale navrhovateľ odporúča tento bod schváliť. (Ruch a hlasy v sále.) Panie poslankyne, páni poslanci, zopakoval som to, čo povedal spravodajca, aby sme vedeli, o čom hlasujeme a teraz zapnem hlasovacie zariadenie a nech sa páči, vyjadrite svoje stanovisko ako poslanci. Prezentujme sa a hlasujme. Hlasujeme. Ja som vychádzal z odporúčania pani poslankyne Tóthovej, aby sme niekoľkokrát zopakovali, aby sme vedeli, o čom hlasujeme, preto som taký trpezlivý teraz a trikrát zopakujem, o čom hlasujeme, aké je odporúčanie výboru, aby sme vedeli, o čom hlasujeme. Pani profesorka ma poučila takže...(Hlasy v sále.) (Hlasovanie.) Prítomných je 96 poslancov, za 89, proti 6, zdržal sa 1, všetci hlasovali. Konštatujem, že sme tieto návrhy schválili. Nech sa páči ďalej. V. Maňka, poslanec: V rozprave vystúpili traja poslanci. Prvým bol pán poslanec Tatár, ktorý predložil dva pozmeňujúce návrhy, pričom prvý sa stáva bezpredmetný kvôli tomu, že sme schválili už termín účinnosti zákona. Budeme teda hlasovať o druhom pozmeňujúcom návrhu pána poslanca Tatára. J. Migaš, predseda NR SR: Prezentujme sa a hlasujme. Hlasujeme. (Hlasovanie.) Prítomných je 98 poslancov, za 37, proti 37, zdržalo sa 23, nehlasoval 1. Tento pozmeňujúci návrh pána poslanca Tatára sme neschválili. Ďalej. V. Maňka, poslanec: Ďalej v rozprave vystúpila pani poslankyňa Angelovičová, ktorá predložila dva pozmeňujúce návrhy. Najprv budeme hlasovať o prvom pozmeňujúcom návrhu. J. Migaš, predseda NR SR: Pán poslanec Orosz má námietku k hlasovaniu o tomto bode. Nech sa páči, pán poslanec Orosz. Hovoríme o pozmeňujúcich návrhov pani poslankyne Angelovičovej. Nech sa páči, pán poslanec Orosz. L. Orosz, poslanec: Ďakujem pekne za slovo. Je mi veľmi ľúto, ale o prvom pozmeňujúcom návrhu pani poslankyne Angelovičovej a o pozmeňujúcom návrhu pána poslanca Kötelesa sa nedá hlasovať, pretože smeruje k zmene zákona, ktorý nie je ešte platný. Je to zákon o zrušení niektorých fondov, schválili sme ho minulý týždeň a nebol podpísaný. J. Migaš, predseda NR SR: Tak, panie poslankyne, páni poslanci, po spresnení predsedu ústavnoprávneho výboru, čiže pán spravodajca. V. Maňka, poslanec: Áno, pán poslanec Orosz má pravdu, zákon bude platiť až od 1. apríla, to znamená, že nemôžeme hlasovať o prvom návrhu pani poslankyne Angelovičovej, iba o druhom návrhu. J. Migaš, predseda NR SR: Dobre. Čiže o prvom nehlasujeme, berieme na vedomie to, čo povedal alebo rešpektujem predsedu ústavnoprávneho výboru a poďme k druhému bodu. Nech sa páči. Uveďte druhý bod, pán spravodajca, druhý bod pani poslankyne Angelovičovej. V. Maňka, poslanec: Hlasujeme o druhom pozmeňujúcom návrhu, ktorý predložila pani poslankyňa Angelovičová. To sú odpady. Súvisí to s odpadmi. Tam ich je viac tých iných zákonov. (Ruch v sále.) J. Migaš, predseda NR SR: Tak ešte raz, nech sa páči. Vecne uveďte, pán spravodajca, ja dám hlasovať. Ešte raz uveďte, aby sme vedeli, o čom hlasujeme. V. Maňka, poslanec: Hlasujeme o druhom pozmeňujúcom návrhu pani poslankyne Angelovičovej, ktorý súvisí so zákonom č. 223/2001 Z. z. o odpadoch. J. Migaš, predseda NR SR: Prezentujme sa a hlasujme. Hlasujeme o druhom pozmeňujúcom návrhu pani poslankyne. Hlasujeme. (Hlasovanie.) Prítomných je 95 poslancov, za 50, proti 3, zdržalo sa 35, nehlasovali 7. Konštatujem, že tento návrh sme schválili. Ďalej. V. Maňka, poslanec: Pretože aj pozmeňujúci návrh pána poslanca Kötelesa súvisí s termínom účinnosti, nemôžeme dať o ňom takisto hlasovať ako pri prvom návrhu pani poslankyni Angelovičovej. Vážený pán predseda, žiadam vás, aby sme hlasovali bez rozpravy o tom, že posunieme zákon do tretieho čítania. Mám na to splnomocnenie a oprávnenie z výboru pre financie, rozpočet a menu. J. Migaš, predseda NR SR: Prezentujme sa a hlasujme. Hlasujeme o tom, aby sme uvedený zákon prerokovali v treťom čítaní. Hlasujeme. (Hlasovanie.) Prítomných je 99 poslancov, za 67, proti 2, zdržalo sa 26, nehlasovali 4. Pristúpime teda k tretiemu čítaniu o tomto vládnom návrhu zákona. Otváram rozpravu v rámci tretieho čítania. Pýtam sa, či niekto z poslancov chce podať návrhy podľa § 85 zákona o rokovacom poriadku. Nie je to tak. Vyhlasujem rozpravu za skončenú. Keďže v rámci tohto čítania neboli podané žiadne návrhy, podľa § 86 zákona o rokovacom poriadku pristúpime k hlasovaniu o vládnom návrhu zákona ako o celku. Panie poslankyne, páni poslanci, prezentujme sa, hlasujeme o zákone ako o celku. Hlasujeme. (Hlasovanie.) Prítomných je 97 poslancov, za 66, proti 11, zdržalo sa 29, nehlasoval 1. Konštatujem, že sme schválili vládny návrh zákona o dohľade nad finančným trhom a o zmene a doplnení niektorých zákonov. Teraz budeme pokračovať hlasovaním o vládnom návrhu zákona, ktorým sa mení a dopĺňa zákon Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení sudcov v znení neskorších predpisov , tlač 1238, v prvom čítaní. Spravodajcom je pán poslanec Orosz. Nech sa páči, pán poslanec, prvé a druhé hlasovanie. Sme v prvom čítaní. L. Orosz, poslanec: Pán predseda, predkladám návrh v zmysle § 73 ods. 3 písm. c) zákona o rokovacom poriadku Národnej rady Slovenskej republiky, aby tento návrh zákona prerokovala Národná rada Slovenskej republiky v druhom čítaní. Prosím, dajte hlasovať. J. Migaš, predseda NR SR: Prezentujme sa a hlasujme. Hlasujeme, aby uvedený zákon bol prerokovaný v druhom čítaní. Hlasujeme. Hlasujeme o tlači 1238, t. j. o návrhu vládneho zákona o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov. Ešte raz, hlasujeme o tlači 1238. Pani poslankyňa Tóthová, o tlači 1238 hlasujeme. (Hlasovanie.) Prítomných je 94 poslancov, za 77, proti nikto, zdržalo sa 9, nehlasovali 8. Konštatujem, že Národná rada sa uzniesla, že tento vládny návrh zákona prerokuje v druhom čítaní. Druhé hlasovanie, nech sa páči. L. Orosz, poslanec: Ďalej predkladám návrh, aby tento vládny návrh zákona bol pridelený na prerokovanie Výboru Národnej rady pre ľudské práva a národnosti a Ústavnoprávnemu výboru Národnej rady Slovenskej republiky, aby ako gestorský výbor bol určený Ústavnoprávny výbor Národnej rady Slovenskej republiky a aby výboru pre ľudské práva a národnosti bola stanovená lehota na prerokovanie do 22. januára 2002 a pre ústavnoprávny ako gestorský výbor do 24. januára 2002. J. Migaš, predseda NR SR: Prezentujme sa a hlasujme o pridelení uvedeného zákona výborom a určení lehoty na prerokovanie. Hlasujeme. (Hlasovanie.) Prítomných je 99 poslancov, za 95, proti nikto, zdržali sa 3, nehlasoval 1. Konštatujem, že Národná rada pridelila návrh zákona výborom, určila gestorský výbor a lehotu výborom na prerokovanie zákona v druhom čítaní. Panie poslankyne, páni poslanci, pristúpime k hlasovaniu o návrhu Výboru Národnej rady Slovenskej republiky pre pôdohospodárstvo na vydanie zákona, ktorým sa mení zákon č. 239/2001 Z. z. o spotrebnej dani z minerálnych olejov , tlač 1258. Čiže budeme hlasovať o tlači 1258. Spravodajcom je pán poslanec Milan Benkovský. Nech sa páči, uveďte prvé a druhé hlasovanie. Hlasujeme o tlači 1258. Nech sa páči. M. Benkovský, poslanec: Ďakujem za slovo. Odporúčam, pán... J. Migaš, predseda NR SR: Je to prvé čítanie. M. Benkovský, poslanec: Áno, pán predseda, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že odporučí tento návrh prerokovať v druhom čítaní. J. Migaš, predseda NR SR: Prezentujme sa a hlasujme o uvedenom návrhu. Spravodajca navrhuje, aby sme uvedený zákon presunuli do druhého čítania. Čiže hlasujeme o tom, aby zákon sa prerokoval v druhom čítaní. Hlasujeme. (Hlasovanie.) Prítomných je 104 poslancov, za 99, proti nikto, zdržali sa 4, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Druhé hlasovanie. M. Benkovský, poslanec: Áno. Súčasne odporúča v zmysle § 74 ods. 1 zákona Národnej rady o rokovacom poriadku a v súlade s rozhodnutím predsedu Národnej rady č. 1361 z 8. novembra 2001 prideliť v druhom čítaní na prerokovanie uvedený návrh zákona okrem Výboru Národnej rady Slovenskej republiky pre financie, rozpočet a menu aj Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre pôdohospodárstvo. Za gestorský výbor navrhujem Výbor Národnej rady Slovenskej republiky pre financie, rozpočet a menu. Zároveň odporúčam, aby výbory uvedený návrh prerokovali do 22. januára 2002 a gestorský výbor do 24. januára 2002. Prosím o návrhu dať hlasovať. J. Migaš, predseda NR SR: Ďakujem, pán spravodajca. Teraz sa prezentujeme a hlasujeme o návrhu pána spravodajcu, pokiaľ ide o určenie gestorských výborov a lehotu prerokovania. Hlasujeme. (Hlasovanie.) Prítomných je 98 poslancov, za 92, proti nikto, zdržali sa 2, nehlasovali 4. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jej prerokovanie v druhom čítaní. Ďakujem. Teraz, pani poslankyne, páni poslanci, pristúpime k hlasovaniu o návrhu skupiny poslancov Národnej rady Slovenskej republiky na vydanie zákona, ktorým sa menia a dopĺňajú zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, zákon Národnej rady Slovenskej republiky č. 16/1993 Z. z. o Kancelárii prezidenta Slovenskej republiky v znení zákona č. 312/2001 Z. z. a zákon Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov , tlač 1262. Opakujem, tlač 1262. Je to prvé čítanie. Spravodajcom je pán poslanec Milan Benkovský. Nech sa páči, prvé a druhé hlasovanie. M. Benkovský, poslanec: Áno. Keďže v rozprave k predmetnému návrhu v prvom čítaní nevystúpil žiaden poslanec Národnej rady, odporúčam, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že odporučí tento návrh prerokovať v druhom čítaní. J. Migaš, predseda NR SR: Prezentujme sa a hlasujme. Spravodajca navrhuje, aby sme tento zákon prerokovali v druhom čítaní. Hlasujeme o jeho návrhu, aby uvedený zákon skupiny poslancov bol prerokovaný v druhom čítaní. Hlasujeme. (Hlasovanie.) Prítomných je 99 poslancov, za 88, proti nikto, zdržali sa 7, nehlasovali 4. Konštatujem, že Národná rada sa uzniesla, že tento návrh zákona prerokuje v druhom čítaní. Druhé hlasovanie, pán spravodajca, nech sa páči. M. Benkovský, poslanec: Súčasne odporúčam v zmysle § 74 ods. 1 zákona Národnej rady Slovenskej republiky o rokovacom poriadku a v súlade s rozhodnutím predsedu Národnej rady Slovenskej republiky č. 1369 z 12. novembra 2001 prideliť v druhom čítaní na prerokovanie tento návrh zákona okrem Výboru Národnej rady Slovenskej republiky pre financie, rozpočet a menu, aj Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre sociálne veci a bývanie. Za gestorský výbor navrhujem Výbor Národnej rady Slovenskej republiky pre financie, rozpočet a menu. Zároveň odporúčam, aby výbory uvedený návrh prerokovali do 22. januára 2002 a gestorský výbor do 24. januára 2002. Prosím o návrhu dať hlasovať. J. Migaš, predseda NR SR: Tak, nech sa páči, hlasujeme o pridelení tohto návrhu výborom a určení lehoty. Hlasujme. (Hlasovanie.) Prítomných je 100 poslancov, za 97, proti nikto, zdržali sa 2, nehlasoval 1. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Pani poslankyne, páni poslanci, budeme hlasovať o vládnom návrhu zákona o organizácii ústrednej štátnej správy , tlač 1152, v druhom čítaní. Čiže budeme hlasovať o tlači 1152 o organizácii ústrednej štátnej správy v druhom čítaní. Nech sa páči, pán spravodajca.